เรื่องร้องเรียน: ข้างสวนเฉลิมพระเกียรติ์พระราม9  ฝั่งพระนคร ถนนพระราม3 จะมีการสร้างคอนโดสูงติดกับสวนสาธารณะ บังแดด และอากาศฝุ่น มลภาวะไม่ดีต่อผู้ที่มาออกกำลังกายครับ
การดำเนินการของเจ้าหน้าที่: สำนักสิ่งแวดล้อมขอเรียนว่า ประกาศสำนักงานนโยบายและแผนทรัพยากรธรรมชาติและสิ่งแวดล้อม เรื่อง แนวทางการมีส่วนร่วมของประชาชนในกระบวนการจัดทำรายงานการประเมินผลกระทบสิ่งแวดล้อม ประกาศ ณ วันที่ ๘ มกราคม พ.ศ. ๒๕๖๒ ได้รับรองเทคนิควิธีการรับฟังความคิดเห็นหลายวิธีการ อาทิ การสัมภาษณ์รายบุคคล การเปิดให้แสดงความคิดเห็นทางระบบเครือข่ายสารสนเทศ  การสนทนากลุ่มย่อย เป็นต้น ดังนั้นท่านสามารถแสดงความคิดเห็นที่มีต่อโครงการดังกล่าว ผ่านช่องทางอื่นได้ นอกเหนือจากการแสดงความคิดเห็นในที่ประชุม  ทั้งนี้สำนักสิ่งแวดล้อมยังไม่ได้รับรายงานโครงการดังกล่าว หากโครงการเสนอรายงานฯ ให้พิจารณา สำนักสิ่งแวดล้อมจะนำเสนอข้อห่วงกังวลดังกล่าวเพื่อประกอบการพิจารณาของคณะกรรมการผู้ชำนาญการพิจารณารายงานการประเมินผลกระทบสิ่งแวดล้อมด้านอาคาร การจัดสรรที่ดิน และบริการชุมชน กรุงเทพมหานคร ต่อไป
ความเห็นของผู้แจ้ง: ขอบคุณครับ ถ้าบริษัทก่อสร้างยื่นขออนุญาต ต้องตรวจสอบที่ไหนได้ ถ้าเขายื่นหรือยังครับ
พื้นที่: แขวงบางโคล่ เขตบางคอแหลม กรุงเทพมหานคร